b'\n_START_ARTICLE_\nJodovo \xc5\xa1tevilo\n_START_PARAGRAPH_\nJodovo \xc5\xa1tevilo je kemijska mera, s katero izra\xc5\xbeamo maso joda v gramih, ki se ve\xc5\xbee s 100 g kemi\xc4\x8dne snovi. Z njim obi\xc4\x8dajno merimo nenasi\xc4\x8denost ma\xc5\xa1\xc4\x8dobnih kislin v ma\xc5\xa1\xc4\x8dobah. Jod se z adicijo ve\xc5\xbee na mesta v molekulah, kjer so dvojne vezi, in s tem porablja. Koli\xc4\x8dina porabljenega joda torej pove, koliko dvojnih vezi vsebujejo sestavine ma\xc5\xa1\xc4\x8dobe, iz \xc4\x8desar lahko potem sklepamo o nekaterih njenih lastnostih.'